
საქართველოს მთავრობის 

განკარგულება №634

2015 წლის 26 მარტი 

ქ. თბილისი

საქართველოს გარემოსა და ბუნებრივი რესურსების დაცვის სამინისტროს საჯარო სამართლის იურიდიული პირის - ეროვნული სატყეო სააგენტოს მიერ სახელმწიფო შესყიდვის გამარტივებული შესყიდვის საშუალებით განხორციელების შესახებ

„სახელმწიფო შესყიდვების შესახებ“ საქართველოს კანონის 10¹ მუხლის მე-3 პუნქტის „დ“ ქვეპუნქტის შესაბამისად, საქართველოს გარემოსა და ბუნებრივი რესურსების დაცვის სამინისტროს სსიპ - ეროვნული სატყეო სააგენტოს მართვას დაქვემდებარებული სახელმწიფო ტყის ფონდის ტერიტორიაზე სატყეო-სამეურნეო გზების მშენებლობის/მოწყობისა და შეკეთების, ხანძარსაწინააღმდეგო, ტყის მოვლა-აღდგენისა და ხე-ტყის დამზადების ღონისძიებების განხორციელების მიზნით, სსიპ - ეროვნულ სატყეო სააგენტოს, მის ბალანსზე რიცხული სპეციალური ტექნიკის (ტრაქტორები, ბულდოზერები, ექსკავატორები, მაღალი გამავლობის სატვირთო ავტომანქანები და სხვა მსგავსი) შეკეთებისათვის მიეცეს უფლება, გამარტივებული შესყიდვის საშუალებით განახორციელოს სპეციალური ტექნიკის ტექნიკური მომსახურების ან/და ასეთი მომსახურებისათვის საჭირო სათადარიგო ნაწილების ან/და საცხებ-საპოხი მასალების სახელმწიფო შესყიდვა.

